Insinuandum est omnibus futuris et presentibus quod Hugo Blancus, miles, et Hugo de Croset, frater ejus, dederunt monachis Firmitatis perpetuo sub censu annuato quicquid habebant in decima parrochie sancti Ambrosii, sine ulla retentione. Monachi quoque debent solvere censum singulis annis in festo sancti Bartholomei Hugoni Blanco, duodecim videlicet solidos. Si vero monachi Firmitatis quandoque pro censu predicto voluerint commutationem equevalentem facere, predictus Hugo ex conventione eam debet accipere. Hujus rei testes: Bertrannus de Saldun, Bertrannus de Castiniaco, Robertus Canerius et Girardus, frater ejus, Robertus Willelmus.